cyanic-selkie/wikianc huggingface dataset:
அக்ரிப்பா, ஐயுறவுவாதி
ஐந்து பூடகங்கள்
இந்த ஐந்து பூடகங்களைப் பொறுத்தவரையில் முதலாவதும் மூன்றாவதும் முந்தைய ஐயுறவுவாதத்தின் பத்து அடிப்படைகளைச் சார்ந்தவை. கூடுதலான மூன்று பூடகங்கள் பொதுவான மறுப்புகளில் இருந்து மாறிய ஐயுறவு வாத அமைப்பின் வளர்ச்சியைக் காட்டுகின்றன.இவை புலன் உணர்வையும் தற்கருத்தையும் மறுக்கும் உயர்நுட்பம் வாய்ந்த இருப்பியல்/அப்பாலையியல் சார்ந்த ஐயவகையின் அடிப்படைகள் ஆகும்.
விக்டர் புரோசார்டு கூறுகிறபடி, “இந்த ஐந்து பூடகங்கள், வேறு யாருமே இதுவரை முன்வைக்காதவை மட்டுமல்ல, மிகவும் முனைப்பானவையும் துல்லியமானவையும் ஆகிய ஐயுறவுவாத வடிவங்கள் ஆகும். ஒருவகையில் அவை இன்றும் எதிர்க்க முடியாதனவாகவே உள்ளன.”
நூல்தொகை
பகுப்பு:கிரேக்க மெய்யியலாளர்கள் பகுப்பு:ஐயுறவியலாளர்கள்
ஆனைகுளம் ஸ்ரீ பத்திரகாளி அம்மன் திருக்கோயிலுடன் இணைந்த உச்சினிமாகாளியம்மன் கோயில்
ஆனைகுளம் ஸ்ரீ பத்திரகாளி அம்மன் திருக்கோயிலுடன் இணைந்த உச்சினிமாகாளியம்மன் கோயில் தமிழ்நாட்டில் திருநெல்வேலி மாவட்டம், ஆனைகுளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பன்னிரண்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ பத்திரகாளி அம்மன் திருக்கோயிலுடன் இணைந்த உச்சினி மாகாளியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மன்னர்களின் சமவெளி
right|thumb|275px|[[எகிப்து நாட்டின் திபான் மலை அடிவாரத்தில், நைல் ஆற்றின் மேற்கே அமைந்த மன்னர்களின் சமவெளி, (சிவப்பு அம்பு குறியிட்ட இடம்)]]
thumb|[[மன்னர்களின் சமவெளி (கல்லறை எண் 62)|மன்னர்களின் சமவெளியில் கல்லறை எண் 62-இல் உள்ள துட்டன்காமன் கல்லறையின் உட்புறச் சுவரில் வண்ண ஓவியங்கள்]]
மன்னர்களின் சமவெளி (Valley of the Kings) எகிப்து நாட்டில்  நைல் ஆற்றின் மேற்கே, திபான் மலை அடிவாரத்தில் உள்ளது. மன்னர்களின் சமவெளிப் பகுதியில் கி மு 16 முதல் 11 –ஆம் நூற்றாண்டு முடிய, இறந்து போன பார்வோன் எனப்படும் எகிப்திய மன்னர்கள் மற்றும் உயர்குடி பிரபுக்களின் சடலங்களை மம்மி முறையில் பதப்படுத்தி பிரமிடு வடிவிலான  கட்டிடங்களில் அடக்கம் செய்யப்பட்டது. மன்னர்களின் சமவெளில் 63 கல்லறைகள் உள்ளது.
எகிப்து நாட்டின் தெற்கில் பாயும் நைல் ஆற்றின் மேற்கு கரையில் மன்னர்களின் சமவெளியும், கிழக்கு கரையில் அல்-உக்சுர் நகரம் மற்றும் அல்-உக்சுர் கோயில் அமைந்துள்ளது. மன்னர்களின் பள்ளத்தாக்கின் 63 கல்லறைகளில் இரண்டாம் ராமேசஸ், முதலாம் தூத்மோஸ் மற்றும் துட்டன்காமன் போன்ற மன்னர்களின் கல்லறைகள் புகழ் பெற்றதாகும்.
உலகின் பெரும் புகழ் வாய்ந்த தொல்லியல் களங்களில் மன்னர்களின் சமவெளியும் ஒன்றாகும். 1979-இல் மன்னர்களின் சமவெளியை உலகப் பராம்பரியக் களங்களில் ஒன்றாக யுனெஸ்கோ நிறுவனத்தால் அறிவிக்கப்பட்டது.
புதிய மம்மிகள் கண்டுபிடிப்பு
thumb|center|800px|மன்னர்களின் சமவெளியின் அகலப்பரப்புக் காட்சி
மேலும் படிக்க
பகுப்பு:எகிப்தின் புவியியல் * பகுப்பு:எகிப்தின் வரலாறு பகுப்பு:எகிப்தில் உள்ள தொல்லியல் களங்கள்
சையது யாசின்
சையது யாசின் கர்நாடக சட்டமன்றத்தில் உறுப்பினராக உள்ளார். 2008 தேர்தலில் ராய்ச்சூர் மாவட்டத்தில் இந்திய தேசிய காங்கிரசில் போட்டியிட்ட ஒரே வேட்பாளராக அவர் இருந்தார்.
மேற்கோள்கள்
பகுப்பு:1956 பிறப்புகள் பகுப்பு:இந்திய முஸ்லிம்கள் பகுப்பு:கர்நாடக அரசியல்வாதிகள் பகுப்பு:வாழும் நபர்கள்
கார்யவட்டம்
கர்யவட்டம் (Kariavattom) என்பது இந்தியா மாநிலமான, கேரளத்தின் தலைநகரான திருவனந்தபுரம் நகரத்தின் ஒரு பகுதியாகும். கார்யவட்டத்தில் கேரளத்தின் மிகப்பெரிய சர்வதேச விளையாட்டு அரங்கம் அமைந்துள்ளது.
நிலவியல்
கார்யவட்டமானது திருவனந்தபுரத்திலிருந்து சுமார் 14 கி.மீ. தொலைவில் தேசிய நெடுஞ்சாலை 47 இல் பங்கப்பாராவுக்கும்  (പാങ്ങപ്പാറ) மற்றும் கழக்கூடத்துக்கும் (കഴക്കൂട്ടം) இடையே அமைந்துள்ளது. இது ஸ்ரீகரியத்திலிருந்து (ശ്രീകാര്യം) சுமார் 3 கி.மீ தொலைவிலும், கனியாபுரத்திலிருந்து (കണിയാപുരം) 3.5 கி.மீ தொலைவிலும் உள்ளது.
பழங்கால கூற்றுகளின்படி இளவரசர் மார்த்தாண்ட வர்மருக்கு (മാര്ത്താണ്ഡവര്മ്മ) (பிற்கால திருவாங்கூர் அரசர் ) எதிராக கிளர்ச்சி செய்த எட்டுவீட்டில் பிள்ளைமார் (എട്ടുവീട്ടീല് പിള്ളമാര്) கரியாவட்டம் அருகே அமைந்துள்ள  ஐயப்பன் கோயிலுக்கு அருகில் ஒரு இடத்தில் சந்தித்ததால் இந்த இடத்திற்கு இந்த பெயர் வந்தது. அவர்கள் ஒரு வட்டமாக உட்கார்ந்து முக்கியத்துவம் வாய்ந்த விஷயங்களைப் பற்றி விவாதித்தார்கள் என்று நம்பப்படுகிறது, எனவே இதற்கு காரியாவட்டம் ( காரியம்+வட்டம் ஆகிய சொற்களிச் சேர்க்கை.) என்று பெயர் பெற்றது. மேற்கண்ட பெயர் குறித்த வாதம் முறையற்றது, காரியவட்டத்தில் உள்ள காரியம் என்ற சொல்லானது கழக்கூட்டம் கோயிலின் காரியக்கருடன் இணைத்துக் கூறப்படுகிறது. ஸ்ரீகாரியம் மற்றும் காரியாக்கர்களின் குடியேறிய இடமாதலால் கார்யவட்டம் என பெயர் பெற்றது என்றும் கூறப்படுகிறது. காரியவட்டமானது தற்போது திருவனந்தபுரம் மாநகராட்சிக்கு உட்பட்ட பகுதியாக உள்ளது. நாராயண குருவின் பிறப்பிடம்  கரியாவட்டத்திலிருந்து 5 கி.மீ. தோலைவில் உள்ளது.
அஞ்சல் குறியீட்டு எண் (பின்) குறியீடு 695581.
கல்வி
பல்கலைக்கழக முதுகலை பிரிவு, அரசு கல்லூரி, கரியாவட்டம், பொறியியல் கல்லூரி [கேரள பல்கலைக்கழகம்], பல்கலைக்கழக பொறியியல் கல்லூரி மற்றும் எல்.என்.சி.பி.இ லட்சுமிபாய் தேசிய உடற்கல்வி கல்லூரி போன்ற சில முக்கிய கல்வி நிறுவனங்களின் அமைவிடமாக காரியவட்டம் உள்ளது.
அசல் காரியாவட்டத்தில் (அதாவது கரியாவட்டம் ஜங்சன் அருகில்) அரசு. யுபிஎஸ், எஸ்.டி.ஏ பள்ளி, மார் கிரிகோரியஸ் ஆகிய மூன்று பள்ளிகள் உள்ளன.
பொருளாதாரம்
இந்தியாவின் மிகப்பெரிய தகவல் தொழில்நுட்ப மற்றும் மின்னணுவியல் தொழில்துறை பூங்காவான டெக்னோபார்க் காரியாவட்டம் அருகே அமைந்துள்ளது. திருவனந்தபுரம் சர்வதேச விளையாட்டு அரங்கம் (கிரீன்ஃபீல்ட் ஸ்டேடியம்) 2015 சனவரி 26 அன்று திறக்கப்பட்டது. பகுப்பு:Coordinates on Wikidata பகுப்பு:திருவனந்தபுரம் மாவட்டத்தில் உள்ள ஊர்களும் நகரங்களும்
மிருதங்க சக்கரவர்த்தி
மிருதங்க சக்கரவர்த்தி 1983ஆம் ஆண்டில் கே. சங்கர் இயக்கத்தில் வெளியான ஒரு இந்தியத் தமிழ்த் திரைப்படமாகும். என். சகுந்தலா தயாரித்த இத்திரைப்படத்தில் சிவாஜி கணேசன், கே. ஆர். விஜயா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு எம். எஸ். விசுவநாதன் இசையமைத்திருந்தார்.
பாடல்கள்
இத்திரைப்படத்திற்கு எம். எஸ். விசுவநாதன் இசையமைத்திருந்தார்.
வெளி இணைப்புகள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:பிரபு நடித்த திரைப்படங்கள்
மள்ளபுரம் ஊராட்சி
மள்ளபுரம் ஊராட்சி (Mallapuram Gram Panchayat), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பட்டிக்காட்டு ராஜா (திரைப்படம்)
பட்டிக்காட்டு ராஜா (Pattikkaattu Raja) 1975 ஆம் ஆண்டு வெளிவந்த தமிழ்த் திரைப்படமாகும். கே. சண்முகம் இயக்கத்தில் வெளிவந்த இத்திரைப்படத்தில் சிவகுமார், கமல்ஹாசன், ஜெயசுதா மற்றும் பலரும் நடித்துள்ளனர்.
பாடல்கள்
சங்கர் கணேஷ் அவர்களால் பாடல் இசை இயற்றப்பட்டது. எஸ். பி. பாலசுப்பிரமணியம் பாடிய "உன்னை நான் பார்த்தது வெண்ணிலா மேடையில்" எனும் பாடல் பெரும் வரவேற்பைப் பெற்றது.
வெளி இணைப்புகள்
பகுப்பு:1975 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
சிம்மம் (விண்மீன் குழாம்)
சிம்மம் விண்மீன் குழாமானது இராசிவட்டத்தில் உள்ள ஓர் உடுத்தொகுதி ஆகும். இது கடக உடுத்தொகுதிக்கு மேற்கேயும், கன்னி விண்மீன் குழாமிற்குக் கிழக்கேயும் அமைந்துள்ளது. இதனை குறியீட்டில் இவ்வாறு '15px' குறிப்பிடுவர். இரண்டாம் நூற்றாண்டில் தொலமியால் குறிப்பிடப்பட்ட 48 விண்மீன் குழாம்களில் இதுவும் ஒன்றாகும்.
பகுப்பு:இராசிச் சக்கர விண்மீன் குழாம்கள் பகுப்பு:விண்மீன் குழாம்கள்
2011 மும்பை குண்டு வெடிப்புகள்
13 சூலை 2011 மும்பை குண்டு வெடிப்புக்கள் (१३ जुलाई २०११ बॉम्बे बम धमाका) இந்திய நிதிமையமான மும்பை நகரில் சூலை 13, 2011 அன்று மாலை இந்திய சீர்தர நேரம் 18:54 இற்கும் 19:06 இற்கும் இடையே மூன்று இடங்களில் (சவேரி பசார், ஓப்பரா அவுசு மற்றும் மேற்கு தாதர்) தொடர் குண்டு வெடிப்புகள் நிகழ்ந்த்தைக் குறிப்பதாகும். சான்டாகுரூசு பகுதியில் நான்காவது குண்டு கண்டறியப்பட்டு சமயத்தில் செயலிழக்கச் செய்ததாகவும் கூறப்படுகின்றது. 17-18 பேர் இறந்திருப்பதாகவும் 141 பேர் காயமடைந்திருப்பதாகவும் தற்போது அறிவிக்கப்பட்டது.
வெளியிணைப்புகள்
பகுப்பு:இந்தியாவில் தீவிரவாதத் தாக்குதல்கள் பகுப்பு:2011 நிகழ்வுகள்
கர்ணத்தம் ஊராட்சி
கர்ணத்தம் ஊராட்சி (Karnatham Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1797 ஆகும். இவர்களில் பெண்கள் 938 பேரும் ஆண்கள் 859 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாட் ஏரி
{{Infobox lake | embed = yes | designation1 = Ramsar }} }} சாட் ஏரி (பிரெஞ்சு: Lac Tchad) என்பது தோராயமாக 1,350 சதுர கிமீ உடைய ஏரியாகும். இவ்வேரி சகாரா பாலைவனத்தின் எல்லையில் அமைந்துள்ளது. ஆப்பிரிக்காவில் உள்ள இது ஆழம் குறைந்த நிலத்தால் சூழப்பட்ட நன்னீர் ஏரியாகும். இது வடிகால்கள் அற்ற மூடப்பட்ட ஏரியாகும். இந்த ஏரியை சுற்றி சாட், நைசீரியா, நைசர், கேமரூன் ஆகிய நாடுகள் உள்ளன. இதன் பரப்பளவு பல் வேறு காலகட்டங்களில் மாறி மாறி இருந்துள்ளது. 1960 முதல் 1998 வரையான காலங்களில் இவ்வேரி 95% சுருங்கியது. ஆனால் 2007இல் செயற்கோள் மூலம் எடுக்கப்பட்ட படங்கள் முந்தைய ஆண்டுகளை விட ஏரி குறிப்பிடத்தகுந்த அளவு முன்னேறியுள்ளதை காட்டுகிறது. இவ்வேரி இதனை சுற்றியுள்ள 68 மில்லியன் மக்களுக்கு நீர் ஆதாரமாகவும் பொருளாதாரத்தில் சிறப்பு பங்கு வகிப்பதாகவும் உள்ளது. சாட் வடிநிலத்துள்ள பெரிய ஏரி இதுவேயாகும்.
புவியியல்
சாட் ஏரியின் பெரும்பகுதி சாட் நாட்டின் மேற்குப்பகுதியில் உள்ளது. சாரி ஆற்றின் மூலம் இவ்வேரி 90% விழுக்காடு நீரைப் பெறுகிறது சிறு அளவு நீர் நைசர், நைசீரியா எல்லை வழியாக பாயும் யோபே ஆற்றின் மூலம் கிடைக்கிறது. இதன் நீர் அதிக அளவு நீராவியாக வெளியேறினாலும் இது நன்னீர் ஏரியாக உள்ளது. இவ்வேரியின் பாதி சிறு சிறு தீவுகளாக உள்ளது. இதன் எல்லை ஈர புல்வெளி நிலமாகவுள்ளது.
ஏரி ஆழம் குறைந்தது. அதிகபட்ட ஆழம் 10.5 மீட்டராகும். ஒவ்வொரு காலங்களிலும் ஏரியின் பரப்பளவு வேறுபடும். கால்வாய், ஆறு என்று இதிலுள்ள நீர் வெளியேற வாய்ப்பற்ற இது மூடப்பட்ட ஏரியாகும். நீர் ஆவியாவதின் வழியாகவும் போடேலே என்ற தூசு புயல் மூலமாகவும் இதன் நீர் வெளியேறுகிறது இடமாறுகிறது.. இதன் காலநிலை ஆண்டின் பெரும்பாலான சமயங்களில் வறண்டதாகும். யூலை முதல் செப்டம்பர் மாதத்தில் சிறிது அளவு மழை இருக்கும்.
வரலாறு
இந்த ஏரியின் பெயராலயே சாட் நாடு அழைக்கப்படுகிறது. சாட் என்பது உள்ளூர் சொல்லாகும் இதற்கு அகண்ட நீர் அதாவது ஏரி என்று பொருள். இது பழக்கால நிலத்தால் சூழப்பட்ட கடலின் எச்சம். கிமு 5,000 வாக்கில் இருந்த நான்கு பழங்கால ஏரிகளில் இதுவே பெரியதாகும். 1 மில்லியன் சதுர கிமீ பரப்பளவு உடையதாக இருந்ததாக நம்பப்படுகிறது. இது தற்போது உள்ள காசுப்பியன் கடலை விட பெரிதாகும்.மாயோ கெப்பி ஆறு இந்த ஏரியில் தோன்றியதாக கருதப்படுகிறது. பழங்காலத்தில் மாயோ கப்பி ஆறு நைசர் ஆற்றுடனும் இணைந்து அத்திலாந்திக்குப் பெருங்கடலுடன் இவ்வேரியை இணைத்தது. ஆப்பிரிக்க மாண்டீசுகள் சாட் ஏரிப்பகுதிக்கு நீர் வரும் பாதையில் உள்ளதே இதற்கு ஆதாரமாகும்.
1823இல் சாட் ஏரி முதன் முறையாக ஐரோப்பியர்களால் கரையிலிருந்து அளவிடப்பட்டது. அப்போது இதுவே உலகின் மிகப்பெரிய ஏரியாக கருதப்பட்டது. 1851இல் செருமானிய தேடலாய்வாளர் லிபியாவின் திரிப்போலியிலிருந்து சகாரா பாலைவனம் வழியாக படகை ஒட்டகம் மூலம் கொணர்ந்து படகு மூலம் இவ்வேரியை அளவிட்ட முதலாமர் ஆவார். சகாரா பாலைவனத்தை அளவிட்ட பிரித்தானிய அதிகாரி சேம்சு ரிச்சர்ட்சன் இவ்வேரியை அடையும் சில நாட்களுக்கு முன் உயிரை விட்டார்.
1899இல் வின்சன்ட் சர்ச்சில் வெளியிட்ட ஒரு புத்தகத்தில் (The River War: An Account of the Reconquest of the Sudan) சாட் ஏரி சுருங்குவதை குறித்துள்ளார்.
மேற்கோள்கள்
பகுப்பு:சாட் பகுப்பு:ஆப்பிரிக்க ஏரிகள்
சித்தன்னவாசல்
சித்தன்னவாசல் இந்தியாவில் தமிழ்நாடு மாநிலத்தின் புதுக்கோட்டை நகரத்திலிருந்து 15 கிமீ தொலைவில் அமைந்த தொல்லியல் சிறப்பு மிக்க கிராமம் ஆகும்.
2001 ஆம் ஆண்டு மக்கள் தொகை கணக்கெடுப்பின்படி, சித்தன்னவாசலின் மொத்த மக்கள் தொகை 1629. இதில் 805 ஆண்களும், 824 பெண்களும் இருந்தனர். மொத்த மக்கள் தொகையில் 650 பேர் கல்வியறிவு பெற்றவர்கள்.
சமணர்களின் புகழ்பெற்ற வரலாற்று சுவர் ஓவியங்கள் (இது அஜந்தா ஓவியங்களைப் போல் உள்ளவையாகும்) இங்குள்ள குகைகளில் காணப்படுகின்றன. இங்கு பாறைகளால் ஆன சமணர் படுகைகள் உள்ளன. பாறைகளால் வடிக்கப்பட்ட சமணப்படுகைகள் புதுக்கோட்டை நகரத்திலிருந்து சுமார் 60 கிமீ தொலைவில் அமைந்துள்ளது. இது இந்தியத் தொல்லியல் ஆய்வகம் மூலம் பராமரிக்கப்படுகிறது.
மேற்கோள்கள்
பகுப்பு:தமிழக தொல்லியற்களங்கள் பகுப்பு:வரலாற்று சிறப்புமிக்க இடங்கள் பகுப்பு:தமிழகத்துக் குடைவரைகள் பகுப்பு:சமணம் பகுப்பு:புதுக்கோட்டை மாவட்டத்திலுள்ள கிராமங்கள்
சிங்கபெருமாள் கோயில் ஊராட்சி
சிங்கபெருமாள் கோயில் ஊராட்சி (Singaperumal koil Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்கொளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8083 ஆகும். இவர்களில் பெண்கள் 3958 பேரும் ஆண்கள் 4125 பேரும் உள்ளனர்.
ஆர். கே. பெட் ஊராட்சி
ராமகிருஷ்ணராஜா பேட்டை அல்லது '''ஆர்.கே. பேட்டை ஊராட்சி' (R.K. Pet Gram Panchayat''), தமிழ்நாட்டின் திருவள்ளூர் மாவட்டத்தில் உள்ள ஆர்.கே. பேட்டை ஊராட்சி ஒன்றியத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8363 ஆகும். இவர்களில் பெண்கள் 4152 பேரும் ஆண்கள் 4211 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிங்கபெருமாள் கோயில் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஆர். கே. பெட் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சிங்கபெருமாள் கோயில் ஊராட்சி
மேற்கோள்கள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆர். கே. பெட் ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜிசா கொலை வழக்கு
ஜிசா கொலை வழக்கு (Jisha murder case) 2016 ஏப்ரல் மாதத்தில் கேரள மாநிலத்தை பரவலாக அதிர்ச்சிக்குள்ளாக்கிய ஒரு வன்கலவி மற்றும் கொலைக் குற்றமாகும், இது மே 2016 அன்று கேரள சட்டமன்ற தேர்தலின் போது மிகவும் பரவலாக அறியப்பட்ட குற்றமாக மாறியது.
சம்பவத்தின் பின்னணி
எர்ணாகுளத்தில் உள்ள அரசு சட்டக் கல்லூரியில் 29 வயதான சட்ட மாணவி ஜிசா, எர்ணாகுளத்தில் பெரும்பாவூரில் உள்ள கால்வாய் அருகே உள்ள அவரது வீட்டில் 28 ஏப்ரல் 2016 அன்று கொலை செய்யப்பட்டார். 28 ஏப்ரல் 8.30 அன்று அவரது வீட்டில் இறந்து கிடந்ததை அவரது தாயார் ராஜேஸ்வரி கண்டார். ஜிசா ஒரு இந்து மதத்தைச் சேர்ந்தவர் ஆவார். அவர் தனது தாயுடன் வசித்து வந்தார், அவர்து தாயார் தொழிலாளியாக வேலை பார்த்து வந்துள்ளார். குடும்பத்திலிருந்து பிரிந்த அவரது தந்தை பப்பு, தனியாக வாழ்ந்து வந்தார், 9 நவம்பர் 2017 அன்று இயற்கை மரணமடைந்தார். இவரது தாய் அதிர்ச்சிக்குள்ளானதாலும் மற்றும் அக்கம்பக்கத்தினர் அல்லது உறவினர்களுடனான சுமூகமான உறவுகள் இல்லாததால், விசாரணையின் ஆரம்ப கட்டங்களில் காவல் துறையினர் குழப்பமடைந்தனர். இது மற்ற காரணிகளுடன் ஆரம்பத்தில் வழக்கின் முன்னேற்றத்தை பாதித்தது..
கொலை
அவரது உடல் சிதைக்கப்பட்டு இருந்ததனையும் வெட்டுக்காயங்கள் இருந்ததினையும் காவல் துறையினர் கண்டுபிடித்தனர்.வன்முறை, துன்புறுத்தல் மற்றும் மது ஊற்றியதையும் தடயவியல் நிபுணர்கள் கண்டறிந்தனர். குற்றவாளி கூர்மையான ஆயுதத்தைப் பயன்படுத்தி அவளது உள்ளுறுப்புகளை வெளியே எடுத்துள்ளான் என்றும் அந்த அறிக்கை குறிப்பிட்டது. ஜிசா 30 முறைக்கு மேல் குத்தப்பட்டார். அவளது மார்பில் ஒரு முறை குத்தப்பட்டுள்ளது. ஆலப்புழா மருத்துவக் கல்லூரியில் நடத்தப்பட்ட பிரேதப் பரிசோதனையில், கழுத்தில் ஏற்பட்ட பலத்த காயமே அவரது மரணத்திற்கு வழிவகுத்தது. தடயவியல் அதிகாரிகளின் கூற்றுப்படி, மீட்கப்பட்ட இரத்தம் மற்றும் உமிழ்நீர் மாதிரிகள் பரிசோதனைக்கு அனுப்பப்பட்டுள்ளன, மேலும் தாயனை பொருத்தத்திற்காக பதிவு செய்யப்பட்டுள்ளது. முதற்கட்ட விசாரணையில், கற்பழிப்பு முயற்சியை எதிர்த்தபோது ஜிசா கொலை செய்யப்பட்டிருப்பதாக காவல் துறையினர் தெரிவித்தனர். புலனாய்வாளர்கள் கொலை குறித்த ஏதேனும் துப்பு கிடைக்குமா என்று புலம்பெயர்ந்த தொழிலாளர்களிடம் விசாரணை நடத்தினர்.
வழக்கின் தாக்கம்
கேரள சட்டமன்ற தேர்தல் சமயத்தின் போது இந்த குற்றம் நடந்தது, எனவே அரசியல் கட்சிகளிடமிருந்து இந்த வழக்கின் மீது வேகமும் கவனமும் பெற்றது.பெரும்பாவூரில் ஒரு பெண் கொடூரமாக அவரது வீட்டில் கொலை செய்யப்பட்டது, ஜஸ்டிஸ் ஃபார் ஜிசா எனும் கொத்துக் குறி சமூக ஊடகங்களில் பம்மாலானது. ஜிசா வுக்கு நீதி கோரி திரையுலகமும் ஒன்று சேர்ந்தது. ஜிசா வின் குடும்பத்திற்கு ரூ .10 லட்சம் நிதி உதவியளிக்க அரசாங்கம் அறிவித்துள்ளது மற்றும் அவரது பெற்றோருக்கு ஒரு வீடு வழங்கப்படும். மேலும் பல கலைஞர்கள் மற்றும் மனிதாபிமானிகள் இந்த வழக்குக்கு ஆதரவாக கருத்துக்களைத் தெரிவித்தனர்.
கொலைகாரன் கைது
காவல்துறையினரின் தொடர்ச்சியான தேடுதல் மற்றும் மக்கள் ஈடுபாட்டின் மூலம், ஜிசா கொலை வழக்கு ஒரு திருப்புமுனை மூலம் வந்தது. அசாமில் இருந்து வந்த ஒருவர் தனக்குத் தெரிந்த ஒரு தொழிலாளி குறித்த சந்தேகங்களை கேரள காவல்துறைக்குத் தெரிவித்தார். மேலும் 24 வயதான அமீர்-உல்-இஸ்லாம் குற்றவாளி என்பதை அறிந்து, தமிழ்நாட்டில் காஞ்சிபுரத்தில் கைது செய்யப்பட்டார். பெரும்பாவூரில் நடந்த கொடூரமான கொலையை அவர் ஒப்புக்கொண்டார். இந்த குற்றம் முந்தைய வெறுப்பு மற்றும் பழிவாங்கலால் தூண்டப்பட்டது மற்றும் குடிபோதையில் செய்யப்பட்டது என்று காவல்துறையினர் கண்டறிந்தனர்.
சான்றுகள்
பகுப்பு:இந்தியாவில் வன்கலவி
மத்ரித் முற்றுகை
மத்ரித் முற்றுகை (Siege of Madrid) 1936 முதல் 1939 வரை நடந்த எசுப்பானிய உள்நாட்டுப் போரின் போது எசுப்பானியத் தலைநகரம் மத்ரித் இரண்டரை ஆண்டுகள்  முற்றுகையிடப்பட்டதைக் குறிப்பதாகும். அக்டோபர் 1936 முதல் முற்றுகையிடப்பட்ட நகரம் முடிவில் மார்ச் 28, 1939இல் தேசியவாதிகளிடம் வீழ்ந்தது. இரண்டாவது எசுப்பானியக் குடியரசுக்கு விசுவாசமான பல படைகள் மத்ரித் வீழ்ச்சியடையாது இருக்கப் போராடின; தளபதி பிரான்சிஸ்கோ பிராங்கோ தலைமையிலான போராளிக் குழுக்கள் முற்றுகையை நடத்தியும் வான்வழி குண்டு வீசியும் நகரை கைக்கொள்ள முயன்றன. 1936இல் நடந்த மத்ரித் சண்டையின் (Battle of Madrid) போது நகரைச் சூழ்ந்து மிகக் கடுமையான சண்டை நடந்தது;  குடியரசுவாதிகளின் ஆதிக்கத்தில் இருந்த தலைநகரைக் கைப்பற்ற தேசியவாதிகள் மிகுந்த முயற்சி எடுத்தனர்.
எசுப்பானிய குடியரசின் மிக உயரிய படைத்துறை விருதுகளான மத்ரித் லாரேட் பிளேட் (Placa Laureada de Madrid) மற்றும் மத்ரித் மேன்சிறப்பு (Distintivo de Madrid), எசுப்பானியத் தலைநகரத்தின் பெயரைத் தாங்கி நிற்கின்றன;  உள்நாட்டு போரின்போது இந்த நீண்ட முற்றுகைக் காலத்தில் காட்டிய வீரத்தையும் துணிவையும் குறிக்கும் விதமாக இந்த விருதுகளுக்கு பெயரிடப்பட்டுள்ளன.
இலயோலாக் கல்லூரி, சென்னை
இலயோலாக் கல்லூரி இந்தியாவின் தமிழ்நாடு மாநிலத்தலைநகர் சென்னையில் உள்ள இயேசு சபையினரால் (Jesuit) நடத்தப்படும் ஒரு கல்விக்கூடமாகும். இந்தியாவின் மதிப்புமிக்க உயர்நிலை கல்விக்கூடங்களில் ஒன்றாகக் கருதப்படுகிறது. கல்லூரியில் கலை, அறிவியல்,வணிகம் ஆகியத் துறைகளில் பட்டப்படிப்பு மற்றும் பட்டமேற்படிப்புக்கள் கற்பிக்கப்படுகின்றன. சென்னைப் பல்கலைக்கழகத்துடன் இணைக்கப்பட்ட தன்னாட்சி கல்வி நிறுவனமாக 1978ஆம் ஆண்டு நிலை உயர்த்தப்பட்டுள்ளது.
வரலாறு
இலயோலா கல்லூரி 1925ஆம் ஆண்டு பிரெஞ்ச்  ஜெசுட், வணக்கத்திற்குரிய அருட்தந்தை பிரான்சிஸ் பெட்ரம் அவர்களால் துவக்கப்பட்டது. இந்த முயற்சியில் ஆக்சுபோர்டு பல்கலைக்கழகம், கேம்பிரிச் பல்கலைக்கழகம் மற்றும் இலண்டன் பொருளாதாரப் பள்ளி இவற்றில் கல்வி கற்ற கிறித்துவின் குமுகாயத்தினர் சிலர் அவருக்குத் துணையாக இருந்தனர்.
வெளியிணைப்புகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎ பகுப்பு:சென்னையில் உள்ள பல்கலைக்கழகங்களும் கல்லூரிகளும் பகுப்பு:இயேசு சபையின் கல்வி நிறுவனங்கள் பகுப்பு:சென்னைப் பல்கலைக்கழக இணைவுக்கல்லூரிகள்
இராம. மா. வாசகம்
'''இராம. மா. வாசகம் (R. M. Vasagam) (இராமசாமி மாணிக்க வாசகம்''' என்பவர் இந்தியாவைச் சேர்ந்த ஒரு மூத்த விண்வெளி விஞ்ஞானி மற்றும் செயற்கைக்கோள்கள் மற்றும் ஏவுகணை வாகனங்கள் உள்ளிட்ட விண்வெளி அமைப்புகளின் நிபுணர் ஆவார். இந்திய விண்வெளி ஆய்வு மையத்தில் மூன்று தசாப்தங்களுக்கு மேலாக நீடித்த இவரது பணியின் போது, ஆப்பிள் - இந்தியாவின் முதல் உள்நாட்டு புவிசார் தகவல் தொடர்பு செயற்கைக்கோள் திட்டத்திற்கான திட்ட இயக்குநர் செயல்பட்டார். பின்னர் இஸ்ரோ தலைமையகத்தில் மேம்பட்ட தொழில்நுட்ப மற்றும் திட்டமிடல் இயக்குநர் பொறுப்பினை வகித்தார். இதற்குப் பின்னர் சென்னை,அண்ணா பல்கலைக்கழகத்தின் துணைவேந்தராக இருந்தார். இப்பணி ஒய்விற்குப் பின் இவர் டாக்டர் எம்.ஜி.ஆர் கல்வி மற்றும் ஆராய்ச்சி நிறுவனத்தின் அதிபராக பணியாற்றினார்.
ஆரம்ப கால வாழ்க்கை
கோயம்புத்தூர் பூ. சா. கோ. தொழில்நுட்பக் கல்லூரியில் 1963ல் பொறியியற் பட்டம் பெற்ற பிறகு, 1965 ஆம் ஆண்டில் இந்திய தொழில்நுட்ப தொழில்நுட்ப கழகம், சென்னையில் மின் பொறியியலில் முதுகலைப் பொறியியல் பயின்றார்.
தொழில்
1965ஆம் ஆண்டில் வாசகம் இந்தியாவின் விண்வெளி திட்டத்தில் சேர்ந்தார். அப்பொழுது இந்நிறுவனம் விண்வெளி ஆராய்ச்சிக்கான இந்தியத் தேசிய குழுவாக இருந்தது. பின்னர் இது இஸ்ரோ செயல்பட்டபோது, செயற்கைக்கோள் ஏவுதல், திட்டமிடல் மற்றும் மதிப்பீட்டுக் குழு, கட்டுப்பாட்டு அமைப்புகள், செயற்கைக்கோள் மையம் மற்றும் மேம்பட்ட தொழில்நுட்பம் மற்றும் திட்டமிடல் உள்ளிட்ட பல செயல்பாட்டுப் பிரிவுகளில் பணியாற்றினார். 1977-1983 காலப்பகுதியில் இந்தியாவின் முதல் உள்நாட்டு புவிசார் தகவல் தொடர்பு செயற்கைக்கோள் திட்டமான ஆப்பிள் திட்ட இயக்குநராக இருந்தார். 1994ஆம் ஆண்டில், வாசகம் பெங்களூரில் உள்ள இஸ்ரோ தலைமையகத்தின், மேம்பட்ட தொழில்நுட்ப மற்றும் திட்டமிடல் இயக்குநகரத்தின் பொறுப்பினை ஏற்றார்.
1996 முதல் 1999 வரை, சென்னை அண்ணா பல்கலைக்கழகத்தின் துணைவேந்தராகப் பதவி வகித்தார். பின்னர் சென்னை தமிழ்நாடு தகவல் தொழில்நுட்ப நிறுவனத்தின் தலைவராகவும் (ஜூன் 1999 - அக்டோபர் 2001), கோவையில் காருண்யா தொழில்நுட்ப மற்றும் அறிவியல் நிறுவனத்தில் இயக்குநராகவும் (ஐ.டி) பணியாற்றினார். டாக்டர் எம்.ஜி.ஆர் கல்வி மற்றும் ஆராய்ச்சி நிறுவனத்தில் துணைவேந்தரா ஜூன், 2003 முதல் ஏப்ரல், 2006 வரையும்) மற்றும் சார்பு-அதிபராக ஏப்ரல் 2006 முதல் செப்டம்பர் 2008 வரை பதவி வகித்தார். வாசகம் தற்போது டாக்டர் எம்.ஜி.ஆர் கல்வி மற்றும் ஆராய்ச்சி நிறுவனம் மற்றும் கோயம்புத்தூர் கற்பகம் பல்கலைக்கழகம் வேந்தராகப் பதவி வகிக்கின்றார்.
விண்வெளி அமைப்புகளில் தன்னம்பிக்கை, மீண்டும் பயன்படுத்தக்கூடிய ஏவுகணை வாகனங்கள் மற்றும் சேவை செயற்கைக்கோள்கள் ஆகியவற்றில் இவர் ஆர்வமுடையவர்.
விருதுகள்
அரி ஓம் ஆசிரமம் ப்ரீத்தி விக்ரம் சாரபாய் ஆராய்ச்சி விருது, 1981, பி.ஆர்.எல். விண்வெளித் துறை, இந்திய அரசு
பத்மசிறீ, 1982 இந்திய அரசு
பன்னாட்டு மின், மின்னணு பொறியியல் சமூக நூற்றாண்டு பதக்கம், பெங்களூர் பிரிவு, 1984
மேற்கோள்கள்
பகுப்பு:தமிழ் அறிவியலாளர்கள் பகுப்பு:வாழும் நபர்கள் பகுப்பு:பத்மசிறீ விருது பெற்ற அறிவியலாளர்கள் பகுப்பு:பத்மசிறீ விருது பெற்ற தமிழர்கள்
மேற்கு அசர்பைசான் மாகாணம்
மேற்கு அசர்பைசான் மாகாணம் (West Azerbaijan Province ) என்பது ஈரானின் உள்ள முப்பத்தோறு மாகாணங்களில் ஒன்றாகும். இந்த மாகாணமானது நாட்டின் வட மேற்கில் உள்ளது. இதன் எல்லைகளாக துருக்கி, ஈராக்கு, அசர்பைசானின் தன்னாட்சி நாக்ஷிவன் குடியரசு, ஆகிய அண்டை நாடுகளுடன் எல்லையைக் கொண்டுள்ளது. மேலும் ஈரானுக்குள் கிழக்கு அஜர்பைசான், ஜான்ஜான், குர்திஸ்தான் மாகாணங்களை எல்லையாக கொண்டுள்ளது. இந்த மாகாணமானது ஈரானின் மூன்றாவது வட்டாரத்தில் உள்ளது. இதை ஆர்மீனியாவிலிருந்து அசர்பைசான் குடியரசுவும் துருக்கியின் குறுகிய பகுதியாலும் பிரிக்கப்பட்டிருக்கிறது. மேற்கு அசர்பைசான் மாகாணமானது 39,487 கிமீ², அல்லது உர்மியா ஏரியையும் சேர்த்து 43,660 கிமீ² பரப்பளவு கொண்டுள்ளது. 2012இல் மாகாணத்தின் மக்கள் தொகை சுமார் 3 மில்லியன் (கணிப்பு) என இருந்தது. மாகாணத்தின் தலைநகரம் மற்றும் பெரிய நகரம் ஊர்மியா ஆகும்.
தொல்பொருளியல்
இப்பகுதியியில் உள்ள தெபீ ஹசனுல் போன்ற தளங்களில் நடந்த அகழ்வாய்வுகள் வாயிலாக இங்கு நிரந்தர குடியேற்றங்களானது கி.மு 6 ஆயிரத்துக்கு முன்பே ஏற்பட்டது தெரியவருகிறது. 1958 ஆம் ஆண்டு ஹஸன்லுவில் பிரபலமான தங்க சாடி கண்டுபிடிக்கப்பட்டது. உலகளாவில் ஒயின் தயாரிப்பு குறித்த மிகப் பழமையான சான்றுகள் கிடைத்த முதன்மையான பகுதியான டெப்சா ஹஜ்ஜி ஃபிரூஸ் இந்த மாகாணத்துக்கு உட்பட்ட பகுதியாகும். கோயி தெப்பே மற்றொரு குறிப்பிடத்தக்க தளமாக உள்ளது, அங்கு கி.மு. 800ஐச் சேர்ந்த ஒரு உலோகத் தகடு கண்டுபிடிக்கப்பட்டது, அதில் கில்கமெஷ் காப்பியத்திலிருந்து ஒரு காட்சி சித்தரிக்கப்பட்டுள்ளது.
இந்த மாகாணமானது, பல வரலாற்றுச் சிறப்புமிக்க தளங்களைக் கொண்டுள்ளது. இங்குள்ள 169 தளங்கள் ஈரானின் கலாசார மரபுரிமை நிறுவனத்தால் பதிவு செய்யப்பட்டுள்ளன.
நிலவியலும், கால நிலையும்
மேற்கு அசர்பைசான் மாகாணமானது உர்மியா ஏரி உட்பட 43,660 சதுர கிலோமீட்டர் பரப்பளவில் ஈரானின் வடமேற்கே அமைந்துள்ளது.
அட்லாண்டிக் பெருங்கடல் மற்றும் மத்தியதரைக் கடல் பகுதியில் வீசும் பருவக் காற்றுகள் பெரும்பாலும் இந்த மாகாணத்தின் காலநிலையை பெரிதும் பாதிக்கின்றன. குளிர் காலத்தில் வடக்கில் இருந்து வீசும் குளிர் காற்றானது மாகாணத்தை பாதித்து, கடுமையான பனிக்கு காரணமாகின்றது.
வானிலையியல் தரவுகளின் படி, மாகாணத்துக்குள் உள்ளூர் வெப்பநிலையானது மாறுபடுகிறது. சராசரி வெப்பநிலையானது 9.4 °C என்பதில் இருந்து,  மேகுவில்  11.6 °C என்றும், டெகப்பில்   9.8 °C என்றும், ஊர்மியாவில் 10.8 °C என்றும், கோயாவில்  9.4 °C மாகுவில் 11.6 °C என்றும் மாறுபடுகிறது. இதே தரவுப்படி, மாகாணத்தில் அதிகபட்ச வெப்பநிலை சூலை மாதம் 34 ° C ஆகக் காணப்படுகிறது, அதேசமயம் குறைந்தபட்ச வெப்ப நிலையானது சனவரி மாதத்தில் -16 ° C ஆகும். வெப்பநிலை மாறுபாடானது அதிகப்பட்சமாக கோடையில் 4 ° C ஆகவும், குளிர்காலத்தில் 15 ° C ஆகவும் இருக்கும். ஆண்டு சராசரி வாழ்படிவானது வடக்கின் மாகுவில் சுமார் 300 மில்லிமீட்டர் (12 அங்குலம்) என்றும் தெற்குப் பகுதிகளில் 870 மில்லி மீட்டர் (34 அங்குலம்) என்றும் உள்ளது. இதில் கணிசமான அளவு பனி இருக்கும்.
நிர்வாக பிரிவுகள்
மேற்கு அசர்பைசான் மாகாணமானது ஏழு மாவட்டங்களாக பிரிக்கப்பட்டுள்ளது.
மக்கள்
மேற்கு அசர்பைசான் மாகாணத்தின் மக்கள் தொகையில் பெரும்பான்மை மக்கள் அசர்பைசான்கள்  76.2 சதவிகிதம். மற்றும் குர்துகள் 21.7 சதவிகிதம் சதவிகிதம் அசர்பைசான்கள் பெரும்பாலும் சால்டோரன், மகு, கோயோ, சால்மாஸ், உர்மியா, நாகதேஷ், மைந்தோவாப், ஷாஹிந்தேஜ், தாகப் போன்ற மாவட்டங்களில் வாழ்கின்றனர், மேலும் குர்துகள் பெரும்பாலும் ஓஷ்வானியே, சர்தாஷ்ட், மஹாபாத், பிர்ஷானர், புக்கன் ஆகிய மாவட்டங்களில் வாழ்கின்றனர்.
பண்பாடு
மேற்கு அசர்பைசான் அசாரி மற்றும் குர்திஷ் மரபுகளிலிருந்து பரவலாக வளமான கலாச்சாரத்தை கொண்டுள்ளது. இசை, நடனம் போன்ற பல உள்ளூர் மரபுகள் மாகாண மக்களின் மத்தியில் தொடர்ந்து வாழ்கின்றன. பாரசீகத்தின் நீண்டகால மாகாணமாக உள்ள, மேற்கு அர்பைசான் குறித்து பாரசீக இலக்கியத்தில் பல சந்தர்ப்பங்களில் ஈரானின் தலை சிறந்த எழுத்தாளர்கள் மற்றும் கவிஞர்களால் பெருமையாக குறிப்பிட்டுள்ளனர்.
கல்லூரிகள் மற்றும் பல்கலைக்கழகங்கள்
ஊர்மியா பல்கலைக்கழகமானது 1878 ஆம் ஆண்டு அமெரிக்கன் பிரஸ்பைடிரியன் மிஷனரினால் கட்டப்பட்டது. ஜோசப் கோக்ரான் தலைமையிலான அமெரிக்க மருத்துவ கூட்டாளிகளின் குழுவினால் ஒரு மருத்துவக் கல்லூரி நிறுவப்பட்டது. ஊர்மியாவின் அருகே ஒரு பழைய கல்லறையில் கொக்ரான் மற்றும் அவருடைய சக ஊழியர்கள் அடக்கம் செய்யப்பட்டனர்.
வெளி இணைப்புகள்
பகுப்பு:ஈரானின் மாகாணங்கள்
டிரையசீன்
டிரையசீன் (Triazine) என்பது C3H3N3 என்ற மூலக்கூற்று வாய்ப்பாட்டால் விவரிக்கப்படும் நைட்ரசனை கொண்டுள்ள ஒரு வகையான பல்லினவளையங்களாகும். மூன்று மாற்றியங்களாக டிரையசீன் காணப்படுகிறது. 1,3,5-டிரையசீன்கள் பொதுவாகக் காணப்படுகின்றன.
கட்டமைப்பு
பென்சீன் போன்ற மூன்று கார்பன் அணுக்கள் நைட்ரசன் அணுக்களால் இடப்பெயர்ச்சி செய்யப்பட்ட சமதள ஆறு உறுப்பு வளைய கட்டமைப்புடன் டிரையசீனும் காணப்படுகிறது. நைட்ரசன் அணுக்கள் இடம்பெற்றிருக்கும் நிலையைப் பொறுத்து மாற்றியங்கள் உருவாகின்றன. அவை 1,2,3-டிரையசீன், 1,2,4-டிரையசீன், 1,2,5-டிரையசீன் என்ற பெயர்களால் அழைக்கப்படுகின்றன. பிரிடின்கள், டையசீன்கள், டிரையசோல்கள், டெட்ராசீன்கள் போன்றவை மற்ற அரோமாட்டிக் நைட்ரசன் பல்லினவளையங்களாகும். ஒரு நைட்ரசன் அணுவுடன் கூடிய வளையத்தைப் பெற்றிருக்கும் சேர்மங்கள் பிரிடின்கள் என்றும், இரண்டு நைட்ரசன் அணுக்களுடன் கூடிய வளையத்தைப் பெற்றிருக்கும் சேர்மங்கள் டையசின்கள் என்றும், நான்கு நைட்ரசன் அணுக்களுடன் கூடிய வளையத்தைப் பெற்றிருக்கும் சேர்மங்கள் டெட்ரசின்கள் என்றும் ஐந்து உறுப்பு வளையத்தில் மூன்று நைட்ரசன் அணுக்களைப் பெற்றிருக்கும் சேர்மங்கள் டிரையசோல்கள் என்றும் அழைக்கப்படுகின்றன.
மெலாமின்
மெலாமின் நன்கறியப்பட்ட ஒரு டிரையசீன் ஆகும். 2,4,6-டிரையமினோ-1,3,5-டிரையசீன் என்ற பெயராலும் இது அழைக்கப்படுகிறது. மூன்று அமினோ பதிலிகள் மெலாமினில் பதிலீடு செய்யப்பட்டுள்ளன. வர்த்தகமுறை பிசின்களுக்கு மெலாமின் ஒரு முன்னோடிச் சேர்மமாகும். அமினோ பதிலி ஒன்று ஒரு கரிமக் குழுவால் இடப்பெயர்ச்சி செய்யப்பட்டுள்ளதை தவிர குவானமின்கள் மெலானினுடன் நெருங்கிய தொடர்பு கொண்டவையாக உள்ளன. மெலாமின் பிசின்களில் குறுக்குப் பிணைப்பு அடர்த்தியை மாற்றியமைப்பதில் குவானமின்களின் வேறுபாடு பயன்படுகிறது. பென்சோகுவானமீன், அசிட்டோகுவானமீன் போன்றவை சில முக்கியமான குவானமீன்களாகும்
.
சயனுரிக் குளோரைடு
2,4,6-டிரைகுளோரோ-1,3,5-டிரையசீன் எனப்படும் சயனுரிக் குளொரைடு மற்றொரு முக்கியமான டிரையசீன் ஆகும். குளோரின்-பதிலீடு டிரையசீன்கள் இங்கு வினைத்திற சாயங்களின் பகுதிக்கூறுகளாகும். இச்சேர்மங்கள் குளோரின் குழு வழியாக செல்லுலோசு இழையிலுள்ள ஐதராக்சில் குழுக்களுடன் உட்கருகவர் பதிலீட்டு வினையில் ஈடுபடுகின்றன. மற்ற டிரையசீன் நிலைகளில் குரோமோபோர்கள் உள்ளன. பெரும்பாலும் டிரையசீன்கள் பல்வேறு களைக்கொல்லிகள் தயாரிப்பதற்கான அடிப்படையாகின்றன.
பிற பயன்கள்
எண்ணெய் மற்றும் எரிவாயு, பெட்ரோலியம் சுத்திகரிப்பு தொழிற்சாலைகளில் சல்பைடு நீக்கும் முகவராக இவை பயன்படுகின்றன.
தயாரிப்பு
தனிச்சிறப்பு தயாரிப்பு முறைகள் இருந்தாலும் நைட்ரைல் மற்றும் சயனைடு சேர்மங்களை முப்படியாக்கல் வினைக்கு உட்படுத்தி 1,3,5-மாற்றியன்கள் தயாரிக்கப்படுகின்றன.
1,2,3- மற்றும் 1,2,4-டிரையசீன்கள் தயாரிப்புக்கென்று தனியான தயாரிப்பு முறைகள் உள்ளன. 2-அசிடோசைக்ளோபுரோப்பீன்களை வெப்ப மறுசீராக்கல் முறையில் டிரையசீன் சேர்மங்களைத் தயாரிக்க முடியும். 1,2-டைகார்பனைல் சேர்மங்களை அமிட்ரசோன்களுடன் சேர்த்து ஒடுக்கம் செய்து 1,2,4-மாற்றியனை தயாரிக்க இயலும். பாரம்பரிய இம்முறை பாம்பெர்கர் மூவசீன் தொகுப்புவினை என்றழைக்கப்படுகிறது.
வினைகள்
டிரையசீன்கள் அரோமாட்டிக் சேர்மங்களாக இருந்தபோதிலும் இவற்றின் மூலக்கூறுகளுக்கிடையிலான ஆற்றல் வேறுபாடு பென்சீனைக் காட்டிலும் மிகக் குறைவாகும். மின்னணு அரோமாட்டிக் பதிலீட்டு வினை இங்கு கடினமாகும். ஆனால் குறிப்பிட்ட குளோரினேற்ற பென்சீன்களில் அணுக்கரு அரோமாட்டிக் பதிலீட்டு வினை எளிதாக நிகழ்கின்றன. 2,4,6-டிரைகுளோரோ-1,3,5-டிரையசீன் தண்ணீருடன் சேர்த்து சூடாக்கினால் எளிதாக சயனுரிக் அமிலமாக நீராற்பகுப்பு அடைகிறது. டிரைகுளோரைடை பீனாலுடன் சேர்த்து சூடாக்கும் போது 2,4,6-டிரிசு(பீனாக்சி)-1,3,5-டிரையசீன் உருவாகிறது. அமீன்களுடன் சேர்க்கப்படும்போது ஒன்று அல்லது பல குளோரைடுகள் இடப்பெயர்ச்சி அடைகின்றன. பிற குளோரைடுகள் செயல்திறன் மிக்கவையாக வினையில் ஈடுபடுகின்றன. இந்த அடிப்படையே செயல்திற சாயத் தொழிலில் பயனாகிறது. கார்பாக்சிலிக் அமிலங்களை அமைடேற்றம் செய்ய சயனுரிக் குளோரைடு உதவுகிறது 1,2,4-டிரையசீன்கள் எலக்ட்ரான் மிகு டையீனோபில்களுடன் தலைகீழ் எலக்ட்ரான் நாட்ட டையீல்சு ஆல்டர் வினையில் பங்குபெறுகின்றன. ஒரு மூலக்கூறு நைட்ரசனை வெளியே தள்ளி ஓர் அரோமாட்டிக் வளையமாகி இரு வளைய இடைநிலையாக மாறுகின்றன. இவ்வழிமுறையில் அ,2,4-டிரையசீன்கள் ஆல்க்கைன்களுடன் வினைபுரிந்து பிரிடின் வளையங்களைத் தோற்றுவிக்கின்றன. இதற்கு மாற்றாக நார்போர்னாடையீனை பயன்படுத்தியும் ஆல்கைனை பயன்படுத்தலாம். நிலையான வளர்ச்சி பயன்பாடுகளுக்கான புதிய செயல்பாட்டுப் பொருட்கள் வடிவமைப்பில் டிரையசீன்கள் முக்கியமான சின்தோன்களாகக் கருதப்படுகின்றன என 2007 ஆம் ஆண்டு கண்டறியப்பட்டது.
ஈந்தணைவிகள்
பிசு-டிரையசினைல் பைபிரிடின்கள் எனப்படும் 1,2,4-டிரையசீன் வழிப்பொருட்களின் ஒரு தொடர் மேம்பட்ட அணுக்கரு செயல்முறைகளில் பயன்படுத்த திட்டமிடப்பட்டது. பிசு-டிரையசினைல் பைபிரிடின்கள் என்பவை பிரிடின் வளையம் இரண்டு 1,2,4-டிரையசீன்-3-யைல் குழுக்களுடன் பிணைந்த மூலக்கூறுகளாகும். மூன்று ஈரணு அரீன் ருத்தேனியம் அல்லது ஒசுமியம் சேர்மங்களை பிணைத்து ஒருங்கிணைவுக் கூடுகள் உருவாக்குவதில் டிரையசீன் அடிப்படையிலான ஈந்தணைவிகள் பயன்படுத்தப்படுகின்றன.
மேற்கோள்கள்
பகுப்பு:டிரையசீன்கள் பகுப்பு:எளிய அரோமாட்டிக்கு வளையங்கள்
ஆலம்பட்டி ஊராட்சி (திருச்சிராப்பள்ளி)
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தகவல் காலம்
தகவல் காலம்  (Information Age) அல்லது பொதுவாக கணினி காலம் அல்லது எண்ணிமக் காலம் , என்று நிகழ்கின்ற காலம் குறிப்பிடப்படுகின்றது. முந்தையக் காலங்களில் பெறுவதற்கு இயலாத அல்லது கடினமான தகவல்களை தனிநபர்கள் எளிதாகப் பெற முடிவதும் தங்களுக்குள் கட்டுக்கள் ஏதுமின்றி பரிமாறிக் கொள்ள முடிவதும் இந்தக் காலம் இவ்வாறாக அழைக்கப்படக் காரணமாக அமைந்தது. எண்ணிம காலம் அல்லது எண்ணிமப் புரட்சி என்றக் கருத்தாக்கமும் இதனையொட்டியே எழுந்தது. தொழிற்புரட்சி கொண்டுவந்த வழமையான பொருட் தயாரிப்பு நிறுவனங்களுக்கு மாறான தகவல் கையாளலை அடிப்படையாகக் கொண்ட புதிய பொருளியல் சமூகத்திற்கு, தகவல் சமூகம், மாறியதன் விளைவுகளை குறிப்பதாகவும்   அமைந்துள்ளது.
1970களிலிருந்து தொடர்ந்த தனிக்கணினிகளின் நுண்மமாக்குதலும்  1990களில் உலகளாவிய இணையம் உய்நிலைப் பொருண்மைப் பெற்றதும் அதனைத் தொடர்ந்த இரு பத்தாண்டுகளில் பொதுமக்கள் இத்தொழில்நுட்பங்களை ஏற்றுக்கொண்டதும் தகவல் காலத்தின் அடித்தளங்களாக அமைந்தன. தினசரி வாழ்வில் விரைவான தொழில்நுட்ப படிவளர்ச்சியைக் கொணர்ந்த இந்தக் காலத்தில் கல்வி, கேளிக்கை மற்றும் தொழில்முறை வாழ்க்கை என அனைத்து வாழ்க்கைமுறைகளிலும் மாற்றங்கள் நிகழ்ந்துள்ளன.விரைவான  உலக தகவல் தொடர்பும் உலகளாவிய சமூகப் பிணைப்பும் இக்காலத்தின் சிறப்புக் கூறுகளாகும்.
வெளி இணைப்புகள்
பகுப்பு:இருபதாம் நூற்றாண்டு பகுப்பு:21-ஆம் நூற்றாண்டு பகுப்பு:கால வரிசைப்படி வரலாறு பகுப்பு:கணினியியல் பகுப்பு:வரலாற்றுக் காலப்பகுதிகள்
Société de la connaissance 信息時代
தங்கசாலை மணிக்கூட்டுக் கோபுரம்
தங்கசாலை மணிக்கூட்டுக் கோபுரம் (Mint Clock Tower), சுருக்கமாக தங்கசாலை மணிக்கூண்டு  சென்னையின் ஜார்ஜ் டவன் பகுதியில் அமைந்துள்ள தனித்து நிற்கும் மணிக்கூட்டுக் கோபுரம். சென்னையில் தனித்து நிற்கும் நான்கு மணிக்கூண்டுகளில் இதுவும் ஒன்று. இராயப்பேட்டை, டோவ்டன், புளியந்தோப்பு ஆகும்.
தமிழ்நாட்டின் சென்னையில் உள்ள ஜார்ஜ் டவுனில் வணிக முக்கியத்துவம் கொண்ட முதன்மையான வீதிகளில் ஒன்றான தங்கசாலையில் இந்த மணிக்கூண்டு அமைந்துள்ளது. தங்கசாலைத் தெரு சென்னையின் பழைமையான வீதிகளில் ஒன்றாகவும் நகரத்தில் உள்ள மிக நீளமான தெருவாகவும் கருதப்படுகிறது. வடக்குத் தெற்காக உள்ள இந்தச் சாலையானது, தெற்கில் பூங்கா நகரில், பூந்தமல்லி நெடுஞ்சாலையையும் வடக்கில் வண்ணாரப்பேட்டையின், வடக்கு வால் சாலை - பழைய சிறைச்சாலை சந்திப்பு ஆகியவற்றை இணைக்கிறது. இச்சாலை வ உ சி சாலையை ஒட்டி நகரின் வேறொரு பழமையான வழித்தடமாகவும் பரபரப்பான தெருக்களில் ஒன்றாகவும் உள்ளது.
வரலாறு
சென்னையின் முதல் தனித்த மணிக்கூண்டு கோபுரம் 1900களில் புரசைவாக்கம் பகுதியில் உள்ள டோவ்டன் சந்திப்பில் கட்டப்பட்டது. இந்தக் கோபுரம் கட்டப்படுவதற்கு முன்பு, 19ஆம் நூற்றாண்டின் இறுதி வரை, புனித ஜார்ஜ் கோட்டையின் அதிகாரிகள் ஒவ்வொருநாளும் இரவு எட்டு மணிக்கு பீரங்கி குண்டுகள் முழங்குவர். இந்த நடைமுறை டோவ்டன் மனிக்கூண்டு கட்டப்பட்டபின் நிறுத்தப்பட்டது. தொடர்ந்து அடுத்த மணிக்கூண்டு ஜார்ஜ் டவுனின் தங்கசாலையில் (தற்போதைய வள்ளலார் நகர்) கட்டப்பட்டது.
இந்த கடிகாரத்தை துவக்கத்தில் சவுத் இந்தியா வாட்ச்சு கம்பனி என அறியப்பட்ட கனி & சன்சு உருவாக்கினார்கள். கனி & சன்சு நிறுவனத்தை 1909இல் இரானிய ஹாஜி மிர்சா கனி நமாசி துவக்கினார். இந்த நிறுவனமே பின்னாளில் இராயப்பேட்டை, சூளை, திருவொற்றியூர் இடங்களில் உள்ள மற்ற தனித்த மணிக்கூண்டுகளுக்கு கடிகாரம் உருவாக்கியது.
அமைவிடம்
இந்த மணிக்கூண்டு பேசின் பிரிட்ஜ் சாலை, வடக்குச் சுவர் சாலை, தங்க சாலை, பழைய சிறைச்சாலை தெருக்கிளின் சந்திப்பில், தங்கசாலை சந்திப்பு, உள்ளது.
மணிக்கூட்டுக் கோபுரம்
இந்த மணிக்கூட்டுக் கோபுரம் நகரின் எழில்படுக் கலை கட்டிட வடிவமைப்பிற்கு சான்றாக விளங்குகின்றது. நேரோடியான வடிவமைப்பு, மெல்லிய கோடுகள், கூடிய சீமைக்காரை பைஞ்சுதைப் பயன்பாடு, வண்ணப் பூச்சு, மிகக்குறைவான பூ வேலைப்பாடுகள் இதன் சிறப்புக் கூறுகளாம். இந்த மணிக்கூண்டின் வடிவமைப்பு தொழிற்புரட்சி, பிரெஞ்சுப் புரட்சிகளின் தாக்கத்தைக் கொண்டிருக்கிறது; 1900களில் கட்டப்பட்ட பல நகரத் திரையரங்குகளிலும் பிற மணிக்கூண்டுகளிலும் இந்த தாக்கத்தை காணலாம்.
கோபுரம் 60 அடி உயரமுடையது. கடிகாரத்தின் ஒவ்வொரு பக்க முகப்பும் அலுமினியத்தால் ஆனது. இந்த கடிகார முகப்புகள் நான்கு அடி விட்டமுடையவை.
கடிகாரத்தின் நேரக் கட்டுப்பாட்டு கூறாக ஊசல், ஊசலாடும் எடை, விளங்குகின்றது. எடையால் இயங்கும் அமைப்பால் இந்தக் கடிகாரம் இயங்குகின்றது. உள்ளமை இயங்குமுறை இரும்புக் கம்பியால் பிணைக்கப்பட்டுள்ள ஆறு இரும்புத் தட்டுக்களைக் கொண்டுள்ளது; இவை சக்கரச் சங்கிலிகளுக்கு இணைக்கப்பட்டுள்ளது. இந்த சக்கரங்கள் சுழலும்போது இரும்புத் தட்டுக்களை கீழ்நோக்கித் தள்ளி முகப்பிலுள்ள பித்தளை முள்ளை நகர்த்துகிறது. இந்தத் தட்டுக்கள் தரைநிலைக்கு கீழிறங்கியவுடன் கடிகாரம் இயங்குவது நின்றுவிடுகிறது. இந்தத் தட்டுகள் வாரத்திற்கொருமுறை சாவி கொண்டு மனிதமுயற்சியால் மேலேற்றப்படுகின்றன.
சீரமைப்பு
இந்தக் கடிகாரம் பல பத்தாண்டுகளாக இயங்காமல் இருந்தது. 2013இல், இந்த சந்திப்பில் தங்கச்சாலை மேம்பாலம் கட்டப்பட்ட பின்னர்  மாநகராட்சி இந்த மணிக்கூண்டை புதுப்பிக்க முடிவு செய்தது. சனவரி 2014இல் பெருநகர சென்னை மாநகராட்சி  பி.ஓர் & சன்சுடன் இணைந்து கூட்டாக இந்த புதுப்பித்தலை மேற்கொண்டனர். செப்பனிடப்பட்டு சனவரி 17, 2014 அன்று சோதனை முறையில் இயக்கப்பட்டது.
உசாத்துணை
பகுப்பு:சென்னையின் வரலாறு பகுப்பு:சென்னைக் கட்டிடங்கள் பகுப்பு:மணிக்கூட்டுக் கோபுரங்கள்
வாகை சூட வா
கதைச் சுருக்கம்
வேலுத்தம்பி (விமல்) ஆசிரியர் பயிற்சி முடித்து விட்டு வேலைக்குக் காத்திருக்கும் இளைஞன். அவனை எப்பாடுபட்டாவது அரசாங்க வேலையில் சேர்ப்பதற்கு முயலும் தந்தையாக பாக்கியராஜ் நடித்துள்ளார். கிராம சேவா என்ற சமூக நல அமைப்பு 6 மாத காலம் கிராமத்திலுள்ள குழந்தைகளுக்குப் பாடம் சொல்லித்தர முன்வரும் இளைஞர்களுக்கு சம்பளமும் முடிவில் ஒரு சான்றிதழும் வழங்க முன்வருகிறது. அந்தச் சான்றிதழ் அரசு வேலைக்கு உதவும் என்பதால் தன் தந்தையின் கட்டாயத்தின் பேரில் புதுக்கோட்டைக்கு அருகிலுள்ள ஒரு கிராமத்துக்கு பாடம் சொல்லித்தர வேலுத்தம்பி செல்கிறான். அவ்வூரில் குழந்தைகள் செங்கல் சூளையில் வேலை செய்யும் அவல நிலையும் சரியான கூலி கூடத் தராமல் அங்குள்ள மக்களைக் கொத்தடிமைகளாக மாற்றி வைத்திருக்கும் செங்கல் சூளை முதலாளியின் (பொன்வண்ணன்) அக்கிரமும் சேர்ந்து அவன் மனதை கொஞ்சம் கொஞ்சமாக மாற்றுகிறது. ஒரு கட்டத்தில் அரசு வேலை கிடைத்தும் அதை உதறிவிட்டு அந்தக் குழந்தைகளுக்காக அந்த ஊரிலேயே தங்க முடிவு செய்கிறான். வாத்தியாரின் அப்பாவித்தனமும் குழந்தைகளின் துடுக்குத்தனமும் திரைப்படத்தின் நகைச்சுவைக் காட்சிகளாக காட்டப்பட்டுள்ளன.
இசை
இப்படத்திற்கு இசையமைத்திருந்தவர் இசையமைப்பாளர் எம். ஜிப்ரான். இவர் இசையமைப்பாளராக பணியாற்றியுள்ள முதல் திரைப்படம் இது. இப்படத்தின் இசைத்தட்டு 6 பாடல்களுடன் ஜூலை 1, 2011 இல் வெளியிடப்பட்டது.
வெளி இணைப்புகள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விமல் நடித்த திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:தம்பி ராமையா நடித்த திரைப்படங்கள்
வாடி, கர்நாடகா
வாடி (Wadi) என்பது இந்திய மாநிலமான கர்நாடகாவின் குல்பர்கா மாவட்டத்தில் உள்ள மக்கள் தொகை கணக்கெடுப்பு நகரமாகும். வாடி சந்தி தொடருந்து நிலையம் இந்திய இரயில்வேயில் ஒரு முக்கியமான சந்திப்பாகும். குல்பர்கா நகரம், வாடியிலிருந்து இருப்புப்பாதை வழியாக 37 கி.மீ தொலைவிலும், சாலை வழியாக 40 கி.மீ தொலைவிலும் உள்ளது. சிக்கந்தராபாத் முதல் வாடி வரையிலான இருப்புப்பாதை 1874 இல் தொடங்கப்பட்டது.
நிலவியல்
வாடி 17.07 ° N 76.98 ° E இல் அமைந்துள்ளது. இது சராசரியாக 411 மீட்டர் உயரத்தில் உள்ளது (1348 அடி).
சுற்றுலா
வாடி ஒரு சுற்றுலா தலமாகும். அனுமனுக்கு கோயில் ஒன்று இரயில்வே குடியிருப்பிலும், மற்றொன்று வாடி ரயில் நிலையத்திலிருந்து 10 கி.மீ தொலைவிலும் அமைந்துள்ளது. வாடி நகரத்திலிருந்து 6 கி.மீ தொலைவில் உள்ள அஸ்தான் இ குவாட்ரி ஹல்கட்டா ஷெரீப் தர்கா இருக்கின்றன
போக்குவரத்து
வாடி சந்திப்பு இரயில் நிலையம் மும்பை-சென்னை பாதையின் ஒரு பகுதியாக இருக்கும் சோலாப்பூர்-குண்டக்கல் பாதையில் உள்ளது. மும்பை, பெங்களூரு, ஐதராபாத்து மற்றும் சென்னை ஆகிய பெருநகரங்களிலிருந்து இரயில்கள் இந்த நகரத்தின் வழியாக செல்கின்றன. இது இரயில் மூலம் செகந்திராபாத்துடன் இணைக்கப்பட்டுள்ளது.
வருமானம் / பொருளாதாரம்
வாடி, ஏ.சி.சியின் இரண்டு சிமென்ட் ஆலைகளைக் கொண்டுள்ளது, ஒன்று 2.6 எம்.டி.பி.ஏ (ஆண்டுக்கு மில்லியன் டன்) திறன் மற்றும் மற்றொன்று 2.1 எம்.டி.பி. இவை நாட்டின் மிகப்பெரிய சிமென்ட் ஆலைகளில் சில. வாடி சுண்ணாம்பு சுரங்கங்களுக்கும் பிரபலமானது. வாடி ஒரு முக்கியமான இரயில் சந்திப்பாகும்.
ஏ.சி.சி சிமென்ட் ஆலைகள், இரயில்வே மற்றும் சுண்ணாம்பு ஆகியவற்றின் வேலைவாய்ப்பு தேடி பல்வேறு பிராந்தியங்கள் மற்றும் கலாச்சாரங்களைச் சேர்ந்த மக்களை ஈர்த்துள்ளன.
குறிப்புகள்
பகுப்பு:Coordinates on Wikidata பகுப்பு:கர்நாடக மாநிலத்திலுள்ள ஊர்களும் நகரங்களும்
கெப்லர்-11
கெப்லர்-11 (Kepler-11) என்பது சூரியனைப் போன்ற ஒரு விண்மீன். இந்த விண்மீனைக் குறைந்தது ஆறு புறக்கோள்கள் குறைந்த சுற்றுப்பாதையுடன் சுற்றிவருவது உறுதிப்படுத்தப்பட்டுள்ளதாக 2011, பெப்ரவரி 2 ஆம் நாள் அறிவிக்கப்பட்டது. இது பூமியில் இருந்து ஏறத்தாழ 2,000 ஒளியாண்டுகள் தூரத்தில், சிக்னசு என்ற விண்மீன் குழுவின் திசையில் அமைந்துள்ளது. நாசாவின் கெப்லர் விண்வெளித் தொலைநோக்கி மூலம் கண்டுபிடிக்கப்பட்டுள்ளது.
thumb|left|புதன், வெள்ளி கோள்களுடன் ஒப்பீடு.
கோள்கள்
இவ்விண்மீனைச் சுற்றும் ஆறு கோள்களும் b முதல் f வரை பெயரிடப்பட்டுள்ளன. இவற்றின் திணிவுகள் பூமியினதும் நெப்டியூனினதும் திணிவுகளுக்கு இடைப்பட்டதாகும். இவற்றின் குறைந்த அடர்த்தி காரணமாக, இவை எதுவும் பூமியினது சேர்வைகளைக் கொண்டிருக்கவில்லை ; டி, ஈ, எஃப் ஆகிய கோள்களில் குறிப்பிடத்தக்க ஐதரசன் மண்டலம் காணப்படுவது அவதானிக்கப்பட்டுள்ளது, அதே வேளை பி, சி ஆகியவை குறிப்பிடத்தக்களவு ஈலியத்தைக் கொண்டுள்ளன.
வெளி இணைப்புகள்
பகுப்பு:புறக்கோள்கள் பகுப்பு:விண்மீன்கள் பகுப்பு:கெப்லர் திட்டம் பகுப்பு:சிக்னசு (விண்மீன் குழாம்)
மனு பரேக்
மனு பரேக் (Manu Parekh ) இவர் ஓர் இந்திய ஓவியர் ஆவார். வாரணாசி நகரத்தில் பல ஓவியங்களுக்கு பெயர் பெற்றவர். இரவீந்திரநாத் தாகூர் மற்றும் ராம் கிங்கர் பைஜ் ஆகியோரால் தாம் ஈர்க்கப்பட்டுள்ளதாகக் கூறப்படும் பரேக், 1982 லலித் கலா அகாதமி விருதைப் பெற்றவர். 1991ஆம் ஆண்டில் இந்திய அரசு இவருக்கு இந்தியாவின் நான்காவது மிக உயர்ந்த குடிமை விருதான பத்மசிறீ விருதினை வழங்கியது.
சுயசரிதை
பரேக் 1939ஆம் ஆண்டில் இந்திய மாநிலமான குசராத்தில் அகமதாபாத்தில் பிறந்தார் 1962இல் மும்பையின் சர் ஜாம்செட்ஜி ஜீஜிபாய் கலைப்பள்ளியில் கலையில் இளங்கலை பட்டம் பெற்றார். அங்கு முகுந்த் ஷிராப்பின் கீழ் பயிற்சி பெறும் வாய்ப்பும் கிடைத்தது. பின்னர் இவர் தேசிய நாடகப் பள்ளியிலும் சிறிது காலம் குறுகியகாலப் பயிற்சி பெற்றார். நாடக அரங்கங்களில் தனது வாழ்க்கையைத் தொடங்கிய இவர், ஒரு வருடம் நடிகராகவும் மேடை வடிவமைப்பாளராகவும் பணியாற்றினார். 1963ஆம் ஆண்டில் மும்பையின் பூபுல் செயக்கரின் நெசவு அருங்காட்சியத்தில் கலை வடிவமைப்பாளராக சேர்ந்தார். அங்கு இவர் இரண்டு ஆண்டுகள் தங்கியிருந்தார். இவர் 1965ஆம் ஆண்டில் கொல்கத்தாவுக்கு தனது தளத்தை மாற்றினார். 1974இல் புதுதில்லிக்குச் சென்று, கைவினைப் பொருட்கள் மற்றும் கைத்தறி ஏற்றுமதி நிறுவனத்தின் வடிவமைப்பு ஆலோசகராக சேர்ந்தார். இவர் ஒரு சுயாதீனக் கலைஞராக தனது வாழ்க்கையைத் தொடர பின்னர் நிறுவனத்தை விட்டு வெளியேறினார்.
பரேக் பல குழு கண்காட்சிகளில் பங்கேற்றினார். அவற்றுள் 1982 இல் தேசிய நவீன கலைக்கூடத்தில் நடைபெற்ற நவீன ஓவிய கண்காட்சி, அதே ஆண்டு வாஷிங்டன் டி.சி.யின் சிமித்சோனிய நிறுவனத்தில் நடைபெற்ற ஹிர்ஷோம் மியூஸ் கண்காட்சி மற்றும் ஏழு கலைஞர்கள் எனும் பயணக் கண்காட்சி ஆகியவை குறிப்பிடத்தக்கவை.
இத்தாலி மற்றும் டென்மார்க்கில் நடைபெற்ற மதுபானி ஓவியக் கண்காட்சியிலும் 1987 இல் ஸ்டாக்ஹோமில் நடந்த இந்திய விழாவில் தற்கால இந்திய ஓவியம் கண்காட்சியிலும் ஆணையராக பணியாற்றியுள்ளார். 1971ஆம் ஆண்டின் பிர்லா கலை மற்றும் கலாச்சார அகாடமியின் விருதுக்குப் பிறகு, இவர் அகில இந்திய நுண்கலை மற்றும் கைவினை சங்கம் விருதையும் 1972இல் இந்தியக் குடியரசுத்தலைவரின் வெள்ளி தகட்டையும் பெற்றார். அகில இந்திய நுண்கலை மற்றும் கைவினை சங்க விருது 1974ஆம் ஆண்டில் மீண்டும் இவருக்கு அளிக்கப்பட்டது. 1982 இல், லலித் கலா அகாடமியிடமிருந்து தேசிய கலை விருதைப் பெற்றார். கொல்கத்தாவின் பிர்லா கலை மற்றும் கலாச்சார அகாதமி 1991இல் வரை மீண்டும் கௌரவித்தது. மேலும் அதே ஆண்டு இந்திய அரசு பத்மசிறீ விருது வழங்கி கௌரவித்தது.
பரேக் பிரபல சமகால கலைஞரான மாதவி என்பவரை மணந்தார். இந்த இணை புதுதில்லியில் 1987 முதல் வாழ்ந்து வருகிறது.
வெளி இணைப்புகள்
பகுப்பு:வாழும் நபர்கள் பகுப்பு:1939 பிறப்புகள் பகுப்பு:பத்மசிறீ விருது பெற்ற கலைத் துறையினர்
பதுமனார்
பதுமனார் சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை 6 எண் கொண்ட பாடல்.
பாடல் சொல்லும் செய்தி
நட்டநடு நிசியில் எந்த அரவமும் இல்லை. எல்லாரும் நிம்மதியாக உறங்குகின்றனர். நான் மட்டும் உறங்காமல் விழித்துக்கொண்டிருக்கிறேன்.
திருமண நிகழ்வு தள்ளி வைக்கப்பட்டதால், தலைவி துடிக்கிறாள். தன் தோழியிடம் இவ்வாறு கூறுகிறாள்.
பாடல்
நள் என்றன்றே யாமம் சொல் அவிந்து
இனிது அடங்கினரே மாக்கள், முனிவு இன்று
நனந்தலை உலகமும் துஞ்சும்
ஓஒர் யான் மன்ற துஞ்சாதோனே.
பகுப்பு:சங்கப் புலவர்கள்
சிறந்த திரைப்பட விருது - இந்திய சர்வதேச திரைப்பட விழா
இந்திய சர்வதேச திரைப்பட விழா - சிறந்த திரைப்பட விருது ( சிறந்த திரைப்படத்திற்கான தங்க மயில் என அதிகாரப்பூர்வமாக அறியப்படுகிறது)என்பது இந்தியாவின் தகவல் மற்றும் ஒலிபரப்பு அமைச்சகத்தால் அமைக்கப்பட்ட திரைப்பட அமைப்பான திரைப்பட விழாக்களின் இயக்குநரகத்தால் ஆண்டுதோறும் வழங்கப்படும் இந்திய சர்வதேச திரைப்பட விழாவின் உயர்ந்த பரிசாகும். . திரைப்படங்களுக்காக வழங்கப்பட்டு வரும் பல விருதுகளில் இது முக்கியமான  ஒன்றாகும், மேலும் இந்தியாவின் தேசிய பறவையான மயிலின் பிரதிநிதித்துவமான தங்க மயிலுடன் ' வசுதைவ குடும்பகம் ' (உலகம் முழுவதுமே ஒரு குடும்பம்) என்ற திருவிழாவின் நிரந்தர முழக்கத்துடன் இவ்விருது வழங்கப்பட்டு வருகிறது. உலகம் முழுவதும் அந்த வருடத்தில் தயாரிக்கப்பட்ட படங்களில் இருந்து சிறந்த திரைப்படத்தை தேர்வு செய்து இந்த விருது அறிவிக்கப்படுகிறது. இந்த விருது 1965 இல் நடைபெற்ற மூன்றாவது இந்திய சர்வதேச திரைப்பட விழா பதிப்பிலிருந்து நிறுவப்பட்டு வழங்கப்பட்டு வருகிறது.
தங்க மயில் விருது வென்றவர்கள் (சிறந்த திரைப்படம்)
இந்த தங்க மயில் விருது ₹40 லட்சம் (US$52,400) ரொக்கப் பரிசைக் கொண்டுள்ளது. தேர்வு செய்யப்பட்ட திரைப்படத்தின் இயக்குநருக்கும்  தயாரிப்பாளருக்கும் அந்த தொகை சமமாகப் பகிர்ந்து அளிக்கப்படும். ரொக்கப் பரிசுடன் 'தங்க மயில்' விருது  மற்றும் சான்றிதழும் இயக்குனருக்கு வழங்கப்படும். தயாரிப்பாளருக்கு பணத்துடன் கூடுதலாக சான்றிதழ் வழங்கப்படும்.
மேற்கோள்கள்
பகுப்பு:இந்தியத் திரைப்பட விருதுகள் பகுப்பு:இந்தியாவில் திரைப்பட விழாக்கள்
எரிக் பராக்லோ
எரிக் பராக்லோ (Eric Barraclough, பிறப்பு: மார்ச்சு 30 1923, இறப்பு: மே 21 1999), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1949-1950 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
எரிக் பராக்லோ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1923 பிறப்புகள் பகுப்பு:1999 இறப்புகள் பகுப்பு:யார்க்சையர் துடுப்பாட்டக்காரர்கள்
தென்னாபிரிக்காவின் இனவொதுக்கல்
இன ஒதுக்கல் ஆங்கிலத்தில் (Apartheid) என அழைக்கப்படுகிறது. "அப்பர்தீட் " என்றால் "பிரித்து வைக்கப்பட்ட நிலை" என்று அர்த்தம். தென்னாபிரிக்க அரசால் 1948ல் இருந்து 1998 வரை இருந்த சட்டம் மூலமாக இன வேற்றுமை முறை செயல்பாட்டில் இருந்த காலத்திணை "இன ஒதுக்கல் காலம்" எனப்படுகிறது அல்லது ஆங்கிலத்தில் (Apartheid - Era ) என்றழைக்கப்படுகிறது.